Di dalam nama Jepun ini, nama keluarganya ialah "Terauchi".

Count **Hisaichi Terauchi** (Jepun: 寺内 寿一, Hepburn: *Terauchi Hisaichi*, 8 Ogos 1879 – 12 Jun 1946) ialah seorang *Gensui* (atau Fil Marsyal) dalam Tentera Darat Imperial Jepun dan Panglima Kumpulan Tentera Darat Ekspedisi Selatan semasa Perang Dunia II.

Terauchi selaku Leftenan Jeneral pada Oktober 1935

Biografi
--------

Terauchi (kanan) bersama Jeneral Shunroku Hata meraikan kemenangan Jepun di Xuzhou, 1938
Terauchi (kiri) bersama Jeneral Hata pada 1938
Hisaichi Terauchi telah dilahirkan di wilayah Yamaguchi dan merupakan anak sulung bekas Perdana Menteri Jepun yang ke-9 dan Gabenor Jeneral Korea pertama iaitu *Gensui* Count Terauchi Masatake, yang berketurunan bangsawan. Setelah tamat belajar di Akademi Tentera Jepun pada tahun 1900, beliau menyertai Tentera Darat Imperial dan ditugaskan dalam Perang Rusia-Jepun. Selesai perang, Terauchi menjadi pegawai tentera di Jerman dan bertugas sebagai tenaga pengajar di Akademi Tentera. 

Pada tahun 1919, beliau dianugerahi gelaran *hakushaku* (Count) dan menjadi kolonel. Kemudian menjadi mejar jeneral pada 1924 dan ditugas untuk memimpin pasukan Tentera Darat *Chōsen* di Korea tahun 1927. Setelah menjadi leftenan jeneral pada tahun 1929, beliau diangkat menjadi pemimpin pasukan Divisyen Ke-5 dan kemudian dipindahtugaskan ke Divisyen Ke-4 pada tahun 1932. Tahun 1934, beliau menjadi panglima Tentera Darat Jepun di Taiwan.

Bulan Oktober 1935, beliau menjadi jeneral (penuh) dan terlibat dalam faksi *Kodoha* dalam politik Jepun. Setelah peristiwa *Insiden 26 Februari*, beliau terpilih dari Tentera Darat menjadi Menteri Perang pada tahun 1936, dalam pemerintahan Perdana Menteri Jepun Hirota Koki, yang selanjutnya mempertajam konflik antara kubu tentera dan kubu awam di dalam Diet Jepun.

Apabila berlaku Perang China-Jepun II, beliau kembali ditugaskan ke medan perang sebagai panglima Tentera Darat Kawasan China Utara. Tahun 1938, beliau dianugerahi darjah kebesaran *Order of the Rising Sun* kelas pertama dan pada 6 November 1941 diangkat sebagai panglima Kumpulan Tentera Darat Ekspedisi Selatan. Kemudian beliau bersama Laksamana Yamamoto Isoroku menyusun pelan strategi Perang Pasifik. 

Hisaichi Terauchi memimpin penjajahan Asia Tenggara pada tahun 1941-1942. Dengan Markas besar di Singapura dan dilantik menjadi Fil Marsyal pada Jun 1943. Selanjutnya beliau berpindah ke Filipina pada bulan Mei 1944. Ketika Pihak Berikat mengancam Filipina, Hisaichi Terauchi berundur ke Saigon, di Indochina Perancis (sekarang Vietnam). Setelah mendapat maklumat bahawa Burma bebas daripada Jepun, beliau menderita *strok* pada 10 Mei 1945. Pada 12 September 1945, Jeneral Itagaki Seishiro, mewakili Terauchi, menyerah kalah kepada Pihak Berikat di Singapura. Terauchi sendiri menyerah diri kepada Lord Mountbatten pada 30 September 1945 dan meninggal sebagai tawanan perang di Johor, Tanah Melayu setelah perang tamat.

Tarikh kenaikkan pangkat
------------------------

* Rikugun-shōi (Leftenan Muda)—22 Jun 1900
* Rikugun-chūi (Leftenan)—15 November 1902
* Rikugun-tai-i (Kapten)—16 September 1904
* Rikugun-shōsa (Mejar)—18 Oktober 1911
* Rikugun-chūsa (Leftenan Kolonel)—15 November 1916
* Rikugun-taisa (Kolonel)—25 Julai 1919
* Rikugun-shōshō (Mejar Jeneral)—4 Februari 1924
* Rikugun-chūjō (Leftenan Jeneral)—1 Ogos 1929
* Rikugun-taishō (Jeneral)—30 Oktober 1935
* Gensui-rikugun-taishō (Marsyal Jeneral)—21 Jun 1943

Catatan
-------

*Chōsen* adalah nama Jepun untuk Korea, berasal dari bahasa Korea *Joseon* (조선, 朝鮮, disebut pula **Chosŏn**)

Rujukan dan pautan
------------------

* (Inggeris) Brief biography Diarkibkan 2006-10-05 di Wayback Machine
* (Inggeris) Generals from Japan

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Terauchi Hisaichi*** |

* Petikan akbar mengenai Terauchi Hisaichi di 20th Century Press Archives daripada ZBW

| Jawatan politik
 |
| --- |
|
| Didahului oleh**Yoshiyuki Kawashima** | **Menteri Tentera Darat**9 Mac 1936 – 2 Februari 1937 | Diikuti oleh:**Kotaro Nakamura** |
| Pegawai tentera
 |
|
| Didahului oleh**tiada** | **Panglima Besar, Kumpulan Tentera Darat Ekspedisi Selatan IJA**Nov 1941 – Ogos 1945 | Diikuti oleh:**tiada** |
|
| Didahului oleh**tiada** | **Panglima, Tentera Darat Kawasan China Utara IJA**Ogos 1937 – Dis 1938 | Diikuti oleh:**Hajime Sugiyama** |
|
| Didahului oleh**Iwane Matsui** | **Panglima, Tentera Darat Jepun Taiwan IJA**Ogos 1934 – Dis 1935 | Diikuti oleh:**Heisuke Yanagawa** |

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Jepun

 |
| Lain-lain | 
* SUDOC (Perancis)
	+ 1

 |